paragraph_text: Na osnovu pronađenih ostataka sjemenja i kostiju, može se rekonstruirati način života ljudi u tom neolitskom naselju. Uzgajali su uglavnom ovce i koze, manje goveda i svinje. U manjoj mjeri su se prehranjivali i divljim životinjama, jelenima, zečevima. Uzgajali su više vrsti ječma i pšenice, mahunarke (bob, grah, leću) i lan. Ostaci žrvnjeva svjedoče o uzgoju i obradi žita.